**Upiti sa kriterijumima. Operatori. Rad sa izrazima.**

Kriterijumi u upitima nam omogućavaju da dodatno filtriramo i izdvojimo samo podatke koji su nam potrebni. Kriterijumi se primenjuju na polje i zavise od tipova podataka. Mogu biti brojevi, konstante ili izrazi sa operatorima. Kriterijumi se unose u polje *Criteria*, i sintaksa je vrlo bitna.

Kriterijumi za polje tipa **Text**se unose između navodnika, npr. **“Beograd”** . U ovm slučaju se traži podudaranje. Suprotno ovome je **Not** **“Beograd”**. Ako koristite **Like B\*** program izbacuje sva polja koja počinju slovom **B**. **\*** je u stvari džoker znak i predstavlja bilo koji niz karaktera. Slično ovome, možete koristiti i **Not Like**.

Kriterijumi za polje tipa **Number**su najčešće kombinacije logičkih operatora i brojeva. Npr. **>=100**. Ukoliko stoji samo broj, traži se podudaranje. Pored ovoga, moguće su i kombinacije tipa **>50 and <150** ili **Between 50 And 150**.

Za tip **Date** važe slična pravila kao za brojeve. Razlika je u tome što se datum izdvaja znakom **#**. Npr. **#06.06.2012#** ili prva polovina godine **<=#06.06.2012#** ili drugi kvartal **Between #01.04.2012#** **And #30.06.2012#**. Za datum se mogu koristiti i funkcije.

Zadatak. Otvorite upit *Trenutni lager* i podesite da se vidi lager robe samo u magacinu *Beograd*. Takođe, podesite da se ne prikazuje roba koje nema na lageru. Pomoću *Save As* snimite upit kao *Lager Beograd*.



Upit sada ima samo 325 slogova jer nisu povučeni slogovi koji ne zadovoljavaju kriterijume. Ako bi napravili upit i za magacin *Niš*, imali bi dva upita za lager robe. **Šta bi bilo ako bi imali 10 ili više prodavnica? Odgovor na ovo pitanje jesu parametarski upiti koje obrađujemo kasnije u nastavku.**

Zadatak. Potrebno je da se uradi akcija sniženja cena artikala kojih je na stanju više od 5. Napravite upit koji prikazuje robu iz prodavnica u Nišu i Beogradu, a koje je na lageru više od 5. Upit snimite kao *Lager NB*. Usput, ne morate da krećete od nule. Možete da otvorite upit *Trenutni lager,*da ubacite kriterijume i snimite ga pod traženim imenom. Pored ovoga, iskopirajte rezultat upita u Excel i izračunajte maloprodajnu vrednost robe koja treba da se snizi (Totale u upitima radimo u sledećem zadatku).



U ovom slučaju smo koristili *OR* tj. kombinaciju dva uslova. Upit je sada iz tabela povukao samo 53 slogova koji zadovoljavaju tražene kriterijume.

Zadatak. Napravite upit *Dnevna prodaja* koji prikazuje šta je sve prodato u Beogradu (mag. sa šifrom 3) 10.12.2012. godine. Izračunajte *Iznos=Kolicina\*Pcena* i podesite da se prikazuje sa dve decimale i sa odvajanjem hiljadarki. Pokušajte da ”krenete od nule” tj. da sami napravite upit kako bi se uvežbali. Ukoliko ne uspete, možete da otvorite upit *Prodaja* i da ga modifikujete. Logika je ista. Novina u ovom zadatku jeste polje za računanje tj. *Iznos*. Na kraju, pomoću dugmeta **Totals**, u  **View** modu, izračunajte promet za zadati datum.



Kod polja za računanje, važi se matematika koju znate. Operatori su isti. Poštujte prioritete računskih operacija i zagrade, i nećete da pogrešite. Jedino se umesto znaka jednako koriste dve tačke (operator dodeljivanja). To znači da smo promenljivoj *Iznos* dodelili vrednost proizvoda količine i prodajne cene. Da bi podesili format brojeva, ide desni klik na polje *Iznos*, pa **Properties…** Dalje je sve jasno. Rešenje je na slici dole.

*Možda ste primetili da smo koristili Pcena iz tabele Stavkein a ne Mpcena iz tabele Roba. To je zato što se u tabelu Roba upisuje maloprodajna cena iz kalkulacije, a u trgovini nije baš sve idealno. Kupci se pogađaju, trgovci daju popuste, menjaju cenu i rade nivelaciju.*



Zadatak. Napravite upit koji prikazuje šta je sve od robe stiglo juna meseca 2012. u obe prodavnice od dobavljača sa šifrom 3. Izračunajte i nabavnu vrednost robe.

Rešenje za ovaj zadatak nećete dobiti. Može da bude i domaći zadatak. Pomoć: za datum koristite **Between #1.6.2012# And #30.6.2012#**. Nabavna vrednost je **Nabvr: Kolicina\*Ncena**.